Marie Foss

Marie Foss (født 14. februar 1907 i Vejle, Danmark, død 26. februar 1993 i OsloNorsk biografisk leksikon oppgir 28. februar 1993 som dødsdato og dødssted som Bærum. Gravferdsetaten i Oslo oppgir at hun døde 27. februar 1993.) var musikkpedagog og kordirigent, kjent som leder av NRKs jentekor fra 1947 til 1985.

Hun hadde musikkfaglig utdannelse fra København og hadde arbeidet som sang- og klaverpedagog før hun kom til Norge i 1938 som følge av sitt ekteskap. Hun startet jentekoret i 1947, først til bruk i Barnetimen, men koret fikk etter hvert stor betydning for flere deler av NRKs programtilbud. I 1972 startet hun Studi0koret som en videreføring for eldre sanger-jenter. Som eneste kor i verden erobret Studiekoret "The Silver Bowl" tre ganger i BBCs internasjonale korkonkurranse Let the Peoples sing; i 1972, 1975 og 1981.

Hun mottok Kongens fortjenstmedalje i gull, Norges Landssangerforbunds hederstegn i gull, og Spellemannsjuryens hederspris 1990, det siste sammen med Sølvguttenes leder Torstein Grythe.

 Noter 

 Referanser 

 Eksterne lenker 


Kategori:Norske dirigenter
Kategori:Kongens fortjenstmedalje i gull
Kategori:Vinnere av Spellemannprisen
Kategori:Vinnere av Spellemannprisens hederspris
Kategori:Nordmenn født i Danmark